pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พลเอก ฉัตรชัยฯ เป็นประธานการประชุมเพื่อติดตามความก้าวหน้าการแก้ไขปัญหาการทำประมงผิดกฎหมาย
วันอังคารที่ 1 พฤษภาคม 2561
รอง นรม. พลเอก ฉัตรชัยฯ เป็นประธานการประชุมเพื่อติดตามความก้าวหน้าการแก้ไขปัญหาการทําประมงผิดกฎหมาย
ผลการประชุมเพื่อติดตามความก้าวหน้าการแก้ไขปัญหาการทําประมงผิดกฎหมาย
วันนี้ (30 เมษายน 2561) เวลา 13.30 น. ณ ห้องประชุม 302 ตึกบัญชาการ ทําเนียบรัฐบาลพลเอกฉัตรชัย สาริกัลยะ รองนายกรัฐมนตรี เป็นประธานการประชุมร่วมกับหน่วยงานที่เกี่ยวข้องเพื่อติดตามความก้าวหน้าการแก้ไขปัญหาการทําประมงผิดกฎหมาย ครั้งที่ 11/2561 ซึ่งผลการประชุมสรุปสาระสําคัญดังนี้
ที่ประชุมมีมติเห็นชอบแผนปฏิบัติการยกระดับประสิทธิภาพการทํางานเพื่อใช้ดําเนินการในช่วงเวลา 4 เดือนดังนี้
1) แผนปฏิบัติการพัฒนาระบบบริหารจัดการกองเรือประมง โดยกรมเจ้าท่าเป็นผู้รับผิดชอบมีภารกิจในการสร้างระบบบริหารจัดการกองเรือประมงและเรือสนับสนุนการประมงให้ติดตามและตรวจสอบข้อมูลได้แบบ Real Time อีกทั้งยังต้องกําหนดกฎเกณฑ์ กติกาในการจดทะเบียนเรือ เปลี่ยนประเภทการใช้เรือ ควบคุมเรือให้อยู่ในท่าตามกฎหมาย รวมถึงการต่อ ดัดแปลง ซ่อมเรือที่อู่โดยใช้หลักการบริหารความเสี่ยงที่ได้มาตรฐานสากล
2) แผนปฏิบัตการเพิ่มประสิทธิภาพการทํางานของศูนย์แจ้งเข้า - ออกเรือประมง (PIPO) โดยศูนย์บัญชาการแก้ไขปัญหาการทําการประมงผิดกฎหมาย (ศปมผ) เป็นผู้รับผิดชอบมีภารกิจในการเพิ่มประสิทธิภาพการตรวจเข้าออกเรือประมง ณ ท่าเทียบเรือ รวมถึงการนําสัตว์น้ําขึ้นท่าการบูรณาการข้อมูลระหว่างเส้นทางการทําประมงที่ได้จากระบบติดตามเรือประมง (VMS) กับสมุดบันทึกทําการประมง (Logbook) โดยนํามาตรวจสอบข้อมูลเชิงลึกเพื่อนําไปสู่การบังคับใช้กฎหมายได้อย่างตรงตัวผู้กระทําผิด ทั้งนี้ บนหลักการอํานวยความสะดวกให้ผู้ที่ปฏิบัติตามกฎหมาย บังคับใช้กฎหมายอย่างเคร่งครัดกับผู้ที่ปฏิบัติผิดกฎหมาย
3) แผนปฏิบัติการเพิ่มประสิทธิภาพการบังคับใช้มาตรการทางปกครอง โดยกรมประมงเป็นผู้รับผิดชอบมีภารกิจในการเพิ่มประสิทธิภาพการบังคับใช้มาตรการทางปกครองต่อผู้กระทําผิดบนพื้นฐานของการบริหารความเสี่ยงเช่นการพักใช้ใบอนุญาต การเพิกถอนในอนุญาต การสั่งกักเรือ เป็นต้น มุ่งเน้นให้การบังคับใช้เป็นไปด้วยความรวดเร็วต่อผู้กระทําผิด
ทั้งนี้ 3 แผนปฏิบัติการถือเป็นองค์ประกอบสําคัญที่สุดในการทํางานของรัฐบาลเพื่อแก้ไขการทําการประมงผิดกฎหมายในช่วง 4 เดือนนี้ (พฤษภาคม - สิงหาคม) หากหน่วยงานที่รับผิดชอบปฏิบัติการได้ตามแผนก็จะทําให้ประเทศไทยสามารถเริ่มต้นเข้าสู่การเป็นประเทศปลอดการทําประมงผิดกฎหมาย (IUU Free) ตามเจตนารมณ์ที่คณะรัฐมนตรีได้เห็นชอบไว้เมื่อเดือนมีนาคม 2561
-----------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เขตสุขภาพที่ 9 จัดประชุมวิชาการนานาชาติครั้งที่ 1 ส่งเสริมสุขภาพประชาชนป้องกันโรคไม่ติดต่อเรื้อรัง
วันอังคารที่ 6 สิงหาคม 2562
เขตสุขภาพที่ 9 จัดประชุมวิชาการนานาชาติครั้งที่ 1 ส่งเสริมสุขภาพประชาชนป้องกันโรคไม่ติดต่อเรื้อรัง
กระทรวงสาธารณสุข เขตสุขภาพที่ 9 นครชัยบุรินทร์ จัดประชุมวิชาการนานาชาติครั้งที่ 1 ส่งเสริมสุขภาพ ป้องกันโรคไม่ติดต่อเรื้อรัง รองรับยุทธศาสตร์จังหวัดบุรีรัมย์ เพื่อก้าวสู่เมืองกีฬา
กระทรวงสาธารณสุข เขตสุขภาพที่ 9 นครชัยบุรินทร์ จัดประชุมวิชาการนานาชาติครั้งที่ 1 ส่งเสริมสุขภาพ ป้องกันโรคไม่ติดต่อเรื้อรัง รองรับยุทธศาสตร์จังหวัดบุรีรัมย์ เพื่อก้าวสู่เมืองกีฬา
วันนี้ (6 สิงหาคม 2562) ที่สนามช้างอินเตอร์เนชั่นแนล เซอร์กิต จ.บุรีรัมย์ นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข เป็นประธานเปิดการประชุมวิชาการนานาชาติครั้งที่ 1 เขตสุขภาพที่ 9 ปี 2562 เพื่อมุ่งพัฒนาบุคลากร ให้มีองค์ความรู้ ให้ความสําคัญกับการค้นคว้า ศึกษาวิจัยด้านวิทยาศาสตร์การกีฬา เพื่อให้เกิดองค์ความรู้ใหม่ นวัตกรรมที่ทันสมัย เป็นประโยชน์ในการส่งเสริมสุขภาพและป้องกันโรค ให้ประชาชนในพื้นที่ได้รับบริการที่มีคุณภาพ และสอดคล้องการพัฒนาเมืองบุรีรัมย์ ด้วยยุทธศาสตร์การพัฒนากีฬาเพื่อความเป็นเลิศ เพื่อก้าวสู่เมืองกีฬา “Sport city”
นายแพทย์ประพนธ์กล่าวว่า กระทรวงสาธารณสุข มีหน้าที่ในการสร้างเสริมสุขภาพอนามัย การป้องกัน ควบคุม และรักษาโรคภัย การฟื้นฟูสภาพของประชาชน ได้มีนโยบายในการสร้างเสริมสุขภาพประชาชนและป้องกันโรค โดยเฉพาะปัญหาโรคไม่ติดต่อเรื้อรัง (Noncommunicable Disease) ที่มีสาเหตุสําคัญ จากการไม่ออกกําลังกาย เกิดภาวะอ้วน การบริโภคอาหารที่ไม่ถูกสัดส่วน เช่น รับประทานอาหารหวาน ไขมันสูง ปัญหาเหล่านี้ทําให้ในปัจจุบันมีอุบัติการณ์ป่วยด้วยโรคเบาหวาน และความดันโลหิตเพิ่มสูงขึ้น
นายแพทย์ประพนธ์กล่าวต่อว่า เขตสุขภาพที่ 9 กระทรวงสาธารณสุขเล็งเห็นความสําคัญของปัญหา จึงได้จัดประชุมวิชาการนานาชาติขึ้น เพื่อเป็นเวทีให้บุคลากรทางการแพทย์ การสาธารณสุข นักวิจัย นักวิชาการ ผู้สนใจ และประชาชนทั่วไปทั้งในและต่างประเทศ ได้มีโอกาสนําเสนอ ประกวดผลงานทางวิชาการ เยี่ยมชมผลงานวิจัย และนวัตกรรม อีกทั้งเป็นการเปิดโอกาสให้นักวิจัย และผู้สนใจได้ร่วมแลกเปลี่ยนเรียนรู้ และนําผลงานไปใช้ปรับปรุงพัฒนาในด้านการกีฬา การออกกําลังกาย การส่งเสริมสุขภาพ เพื่อให้ประชาชนมีสุขภาพที่ดี และที่สําคัญได้สนับสนุนยุทธศาสตร์จังหวัดบุรีรัมย์ให้ก้าวสู่เมืองแห่งกีฬา “SPORT CITY” อีกทั้งยังส่งเสริมให้องค์กรทุกภาคส่วนในจังหวัดได้นําความรู้จากการประชุมวิชาการนานาชาติในครั้งนี้ ไปประยุกต์ใช้และสร้างการมีส่วนร่วมในการส่งเสริมสุขภาพที่ดีให้กับประชาชนต่อไป
***********************************6 สิงหาคม 2562
******************************************
รัฐบาลไทย-ข่าวทำเนียบรัฐบาล-ในช่วงที่สถานการณ์โควิด-19 ยังแพร่ระบาด ก่อนออกจากบ้านไปทำงานควรเตรียมตัวอย่างไร ??
วันพฤหัสบดีที่ 28 พฤษภาคม 2563
ในช่วงที่สถานการณ์โควิด-19 ยังแพร่ระบาด ก่อนออกจากบ้านไปทํางานควรเตรียมตัวอย่างไร ??
ช่วงที่สถานการณ์โควิด-19 ยังแพร่ระบาด ควรเตรียมตัวก่อนออกจากบ้านอย่างไร ??
Q : ในช่วงที่สถานการณ์โควิด-19 ยังแพร่ระบาด ก่อนออกจากบ้านไปทํางานควรเตรียมตัวอย่างไร ??
A: ก่อนเดินทางไปทํางาน พนักงานบริษัทควรเตรียมอุปกรณ์ป้องกันการแพร่กระจายเชื้อไวรัสโควิด-19 ติดกระเป๋าไว้ให้พร้อม เช่น เจลล้างมือหรือสเปรย์แอลกอฮอล์ และพกหน้ากากอนามัย เพื่อป้องกันละอองเชื้อโรคจากการไอ จาม
รัฐบาลไทย-ข่าวทำเนียบรัฐบาล- กห.สั่งเร่งความพร้อม รพ.สนาม และ จัดหาพื้นที่ควบคุมโรคเพิ่ม รองรับสถานการณ์แพร่ระบาดและคนไทยในตปท.ที่ทยอยเดินทางกลับ
วันอาทิตย์ที่ 5 เมษายน 2563
กห.สั่งเร่งความพร้อม รพ.สนาม และ จัดหาพื้นที่ควบคุมโรคเพิ่ม รองรับสถานการณ์แพร่ระบาดและคนไทยในตปท.ที่ทยอยเดินทางกลับ
พล.ท.คงชีพ ตันตระวาณิชย์ โฆษก กห.เปิดเผยว่า เวลา 0900 พล.อ.ชัยชาญ ช้างมงคล รมช.กห. พร้อม พล.อ.ณัฐ อินทรเจริญ ปล.กห. ได้ประชุมร่วมกับเหล่าทัพ ณ ศาลาว่าการกลาโหม
พล.ท.คงชีพ ตันตระวาณิชย์ โฆษก กห.เปิดเผยว่า เวลา 0900 พล.อ.ชัยชาญ ช้างมงคล รมช.กห. พร้อม พล.อ.ณัฐ อินทรเจริญ ปล.กห. ได้ประชุมร่วมกับเหล่าทัพ ณ ศาลาว่าการกลาโหม เพื่อติดตามสถานการณ์และการสนับสนุนของ กห. ให้กับ สธ.ในการรับมือกับการควบคุมการแพร่ระบาดของ COVID - 19
จากการประเมินสถานการณ์ในภาพรวม หากอัตราการแพร่ระบาดของโรคยังไม่ลดลงจากปัจจุบัน จนถึงกลาง เม.ย. 63 อาจเกินขีดความสามารถของ รพ.สาธารณสุขทั่วประเทศที่จะรับผู้ป่วยติดเชื้อได้ ในขณะที่คนไทยจํานวนมากในต่างประเทศ ที่มีความประสงค์จะเดินทางกลับไทย กําลังทยอยเดินทางกลับ โดยทุกคนต้องอยู่ในมาตรการควบคุมโรคของรัฐอย่างเข้มข้นขึ้นตามเวลาและสถานที่ที่กําหนด ( State Quarantine ) ซึ่งจําเป็นต้องเตรียมสถานที่รองรับเพิ่มเติมและมีการบริหารจัดการที่มีประสิทธิภาพร่วมกันในภาพรวม
ทั้งนี้ การดําเนินการของ กห.ที่ผ่านมา ทุกเหล่าทัพยังคงจัดกําลังพลและเครื่องมือ รวมทั้งบุคลากรทางการแพทย์ สนับสนุนทํางานร่วมกับ สธ. อย่างใกล้ชิด ทั้งการคัดกรองการผ่านแดนในทุกช่องทางทั้งทางบกและทางน้ํา โดยเฉพาะลูกเรือ รวมทั้งสนามบินนานาชาติ การอํานวยความสะดวกนําพาและดูแลคนไทยที่เดินทางกลับจากต่างประเทศ เข้าพื้นที่ควบคุมโรคร่วมกับเจ้าหน้าที่ สธ. ณ อาคารรับรองสัตหีบ และ รร.การบินกําแพงแสน ซึ่งขณะนี้อยู่ในพื้นที่ดังกล่าวแล้ว กว่า 350 คน
การเตรียมความพร้อมของ รพ.สนาม และ รพ.ค่ายทหารทั้งหมดทั่วประเทศที่มีอยู่ เป็น รพ.เฉพาะโรค เพื่อรองรับผู้ป่วยอาการไม่หนัก จํานวน 2,662 เตียง การจัดกําลังพลร่วมกันทําสะอาดและฉีดยาฆ่าเชื้อในพื้นที่สาธารณะที่เป็นพื้นที่เสี่ยงทั้งใน กทม.และต่างจังหวัดต่อเนื่องกันไป การสนับสนุนกําลังพลทยอยร่วมเข้าไปบริจาคโลหิตเพื่อแก้ปัญหาการขาดแคลนโลหิตของสภากาชาดไทย การร่วมกันเร่งผลิตหน้ากากอนามัยแบบผ้าซึ่งผลิตได้แล้วกว่า 800,000 ชิ้นใช้ในกองทัพและแจกจ่ายประชาชน รวมทั้งการรณรงค์สร้างความร่วมมือจากประชาชนในมาตรการต่างๆของรัฐที่กําหนด
พล.อ.ชัยชาญ’ ได้ย้ําว่า พล.อ.ประยุทธ์ จันทร์โอชา นรม.และ รมว.กห. ได้ขอบคุณและแสดงห่วงใยในการปฏิบัติงานของกําลังพลทุกเหล่าทัพที่ผ่านมา โดยขอให้ทุกคนตั้งอยู่ในความไม่ประมาทและปฏิบัติงานสนับสนุน สธ.อย่างเข้มข้นและใกล้ชิดมากขึ้น โดยเฉพาะในสถานการณ์ภาวะฉุกเฉิน พร้อมขอให้ทุกเหล่าทัพเข้าไปช่วยสภากาชาดไทยแก้ปัญหาการขาดแคลนโลหิตต่อเนื่องกันไป รวมทั้งจัดยานพาหนะสนับสนุนเกษตรกรขนส่งผลไม้ที่กําลังออกตามฤดูกาล กระจายออกสู่ตลาดและประชาชน
พร้อมกันนี้ รมช.กห. ได้กําชับขอให้ทุกเหล่าทัพ เร่งเตรียม รพ.สนามให้มีความพร้อมโดยเร็ว เพื่อรองรับสถานการณ์ของผู้ป่วยที่อาจมีมากขึ้นจนเกินกําลังของ สธ. พร้อมกับขอให้ประสาน สธ.เร่งจัดหาและเตรียมความพร้อมที่พักเพิ่มเติม ( Hospitel ) สําหรับใช้เป็นพื้นที่ควบคุมโรคของรัฐ โดยขอให้หมุนเวียนอบรมให้ความรู้กับกําลังพลในการทําหน้าที่ด้านสาธารณสุขและด้านการดูแลความปลอดภัยในพื้นที่ โดยเน้นประสิทธิภาพการบริหารจัดการให้เป็นไปตามมาตรฐานสาธารณสุขและมีห้องที่เพียงพอ รองรับคนไทยที่ทยอยเดินทางกลับจากต่างประเทศ พร้อมทั้งขอให้เพิ่มความเข้มข้นการประชาสัมพันธ์และความร่วมมือกับประชาชนมากขึ้น
รัฐบาลไทย-ข่าวทำเนียบรัฐบาล-NIA ผนึกกำลัง คูโบต้า ศูนย์ริสค์ และเนสท์ กรุ๊ป โชว์เคสสตาร์ทอัพสายเกษตรในงาน “AGROWTH DEMO DAY” สร้างแนวทางใหม่พลิกโฉมการเกษตรไทย
วันจันทร์ที่ 6 มกราคม 2563
NIA ผนึกกําลัง คูโบต้า ศูนย์ริสค์ และเนสท์ กรุ๊ป โชว์เคสสตาร์ทอัพสายเกษตรในงาน “AGROWTH DEMO DAY” สร้างแนวทางใหม่พลิกโฉมการเกษตรไทย
NIA ผนึกกําลัง คูโบต้า ศูนย์ริสค์ และเนสท์ กรุ๊ป โชว์เคสสตาร์ทอัพสายเกษตรในงาน “AGROWTH DEMO DAY” สร้างแนวทางใหม่พลิกโฉมการเกษตรไทย
ภาคการเกษตรถือเป็นรากฐานของเศรษฐกิจและสังคมของประเทศไทย แรงงาน 25 ล้านคน หรือ 1 ใน 3 ของประเทศอยู่ในภาคการเกษตร แต่ไทยยังขาดเทคโนโลยีและนวัตกรรมในการพัฒนาภาคการเกษตรให้ทันสมัยและยั่งยืน NIA จึงร่วมกับบริษัทสยามคูโบต้าคอร์ปอเรชั่น จํากัด, ศูนย์วิจัยและนวัตกรรมเพื่อความยั่งยืน (RISC) และเนสท์ กรุ๊ป จัดตั้งโครงการ AGrowth โปรแกรมเร่งสร้างการเติบโตของสตาร์ทอัพด้านเกษตรในระดับนานาชาติครั้งแรกในประเทศไทย
และหลังจากผ่านการอมรมบ่มเพาะอย่างเข้มข้นมาตลอด 12 สัปดาห์ 10 สตาร์ทอัพในโครงการก็พร้อมมานําเสนอผลงานในงาน AGrowth Demo Day ให้แก่นักลงทุนนานาชาติ องค์กรภาครัฐ และเอกชน โดยเราจะได้เห็นแนวทางการแก้ปัญหาด้านการเกษตรแบบใหม่ ๆ เช่น เทคโนโลยีการผลิตพืช การเกษตรแม่นยําสูง การใช้โปรแกรมอัตโนมัติ การแบ่งปันเครื่องจักร การใช้โดรน การทําเกษตรในร่ม และการบริหารจัดการพื้นที่ทําการเกษตร ผ่านกระบวนการเร่งสร้างให้เกิดการเติบโตและขยายผล ด้วยการทดสอบระบบสาธิต (Proof - of - Concept) ในประเทศไทย
โครงการ AGrowth จึงเป็นก้าวแรกที่สําคัญในการพลิกโฉมการเกษตรของประเทศไทย ที่จะช่วยให้เกษตรไทยมีนวัตกรรมที่จะเพิ่มประสิทธิภาพการผลิต ลดต้นทุน และเพิ่มรายได้อย่างยั่งยืน อีกทั้งเป็นแพลตฟอร์มเชื่อมโยงให้สตาร์ทอัพด้านการเกษตรจากนานาประเทศได้เข้าถึงระบบนิเวศของสตาร์ทอัพไทย รวมถึงจะเป็นตัวเร่งในการสร้างสรรค์สตาร์ทอัพด้านการเกษตรรุ่นใหม่ในประเทศไทยให้มีความหลากหลายและเพิ่มจํานวนมากยิ่งขึ้นอีกด้วย
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรี ชื่นชมกิจกรรมของ สมาคมพันธมิตรมวยไทยโลก ศิลปินดารา นักร้อง และอดีตนักมวยไทย ที่สร้างสรรค์กิจกรรม CSR ที่เป็นประโยชน์แก่ประชาชน
วันอังคารที่ 10 กรกฎาคม 2561
นายกรัฐมนตรี ชื่นชมกิจกรรมของ สมาคมพันธมิตรมวยไทยโลก ศิลปินดารา นักร้อง และอดีตนักมวยไทย ที่สร้างสรรค์กิจกรรม CSR ที่เป็นประโยชน์แก่ประชาชน
นายกรัฐมนตรี ชื่นชมกิจกรรมของสมาคมพันธมิตรฯ ที่สร้างสรรค์กิจกรรม CSR ที่เป็นประโยชน์แก่ประชาชน ซึ่งเป็นการร่วมกันขับเคลื่อนประเทศร่วมกับรัฐบาล ตามแผนยุทธศาสตร์ชาติ 20 ปี
วันนี้ (10 กรกฎาคม 2561) เวลา 08.50 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก ธันวาคม ทิพยจันทร์ นายกสมาคมพันธมิตรมวยไทยโลกและประธานชมรมพันธมิตร CSR นําเหล่าศิลปิน ดารา นักร้อง และอดีตนักมวย พร้อมด้วย นายทหารเกษียณอายุ และตัวแทนองค์กรการกุศล เข้าพบ พลเอก ประยุทธ์ จันทร์โอชา นายกรัฐมนตรี เพื่อแสดงเจตจํานงในการมีจิตอาสาสร้างงานที่ต่อเนื่อง เพื่อเป็นประโยชน์กับสังคมทุกภาคส่วน โดยการดําเนินงานฯ จะมีทั้งการสร้างกิจกรรม และ การทําสื่อ สิ่งพิมพ์ สื่อออนไลน์ และสื่อสาธารณะ และจะเริ่มดําเนินงานตั้งแต่กลางเดือนสิงหาคม 2561 เป็นต้นไป จนถึงสิ้นเดือนมีนาคม 2562
อนึ่ง การทํางานเพื่อสร้างคุณประโยชน์กับประเทศชาติเช่นนี้ได้ทดลองดําเนินการแล้วที่ จ.สตูล เมื่อเดือนกุมภาพันธ์ 2561 และที่ อ.หัวหินเมื่อเดือนมิถุนายนที่ผ่านมา
ทั้งนี้ การร่วมงานจะมีเหล่าศิลปินดารา นักร้อง นักข่าว นักประชาสัมพันธ์ องค์กร ห้างร้านเข้ามาร่วมงานอีกจํานวนมาก เพื่อสร้างรายได้และสร้างหลักประกันชีวิตให้กับตนเองและสังคมด้วย
ตอนท้ายของการเข้าพบครั้งนี้ นายกรัฐมนตรี ได้กล่าวแสดงความชื่นชมกิจกรรม CSR ต่าง ๆ ซึ่งถือเป็นการร่วมกันขับเคลื่อนประเทศร่วมกับรัฐบาลตามแผนยุทธศาสตร์ชาติ 20 ปี ที่ประกอบด้วย 1) ด้านความมั่นคง 2) ด้านการเสริมสร้างความสามารถในการแข่งขัน 3) ด้านการพัฒนาและเสริมสร้างศักยภาพคน 4) ด้านการสร้างโอกาสความเสมอภาคและเท่าเทียมกันทางสังคม 5) ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม และ 6) ด้านการปรับสมดุลและพัฒนาระบบการบริหารจัดการภาครัฐซึ่งล้วนเชื่อมโยงกัน พร้อมกล่าวย้ําว่าต้องร่วมกันสร้างการรับรู้และความเข้าใจให้แก่ประชาชนรับทราบ รวมทั้งการปรับทัศนคติที่ดี และให้ความสนใจในเรื่องที่เป็นประโยชน์แก่ประเทศชาติ อีกทั้งควรมีการเรียนรู้ คิดใหม่ทําใหม่ คนรุ่นเก่าต้องเรียนรู้การพัฒนาของคนรุ่นใหม่ และคนรุ่นใหม่ต้องช่วยกันสร้างการรับรู้ให้กับคนรุ่นเก่า และเมื่อดําเนินงานตามแผนยุทธศาสตร์ชาติ 20 ปีแล้ว ประเทศก็จะเกิดความปลอดภัยและเกิดความมั่นคงในทุก ๆ ด้าน ส่งผลให้นักท่องเที่ยวต่างชาติมั่นใจที่จะเดินทางมายังประเทศไทย และทําให้มีรายได้เข้าสู่ประเทศเพิ่มขึ้นอย่างต่อเนื่องตลอดไป
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.มนัญญาเตรียมปั้นเกษตรรุ่นใหม่
วันจันทร์ที่ 13 มกราคม 2563
รมช.มนัญญาเตรียมปั้นเกษตรรุ่นใหม่
รมช.มนัญญาเตรียมปั้นเกษตรรุ่นใหม่ มุ่งมั่น นําลูกหลานเกษตรกรกลับบ้าน สานต่ออาชีพอย่างยั่งยืน
รมช.มนัญญาเตรียมปั้นเกษตรรุ่นใหม่ มุ่งมั่น นําลูกหลานเกษตรกรกลับบ้าน สานต่ออาชีพอย่างยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดโครงการ “นําลูกหลานเกษตรกรกลับบ้าน สานต่ออาชีพเกษตรกร”ณ ห้องประชุม 134 กระทรวงเกษตรและสหกรณ์ว่าได้มอบหมายให้กรมส่งเสริมสหกรณ์จัดทําโครงการดังกล่าวขึ้นมาและมีการบูรณาการร่วมกับหน่วยงานในสังกัดของกระทรวงเกษตรและสหกรณ์ มีเป้าหมายที่จะสร้างคนรุ่นใหม่ที่มีใจรักอาชีพเกษตรกรและต้องการกลับคืนสู่บ้านเกิด เพื่อสานต่ออาชีพของครอบครัว และมีเวลาอยู่ใกล้ชิดกับครอบครัวมากยิ่งขึ้น รวมทั้งเล็งเห็นปัญหาแรงงานในปัจจุบัน การลดค่าแรง การเลิกจ้างงาน โรงงานต่างๆประกาศปิดตัวลง โครงการดังกล่าวจะสามารถช่วยเหลือและขับเคลื่อนกลุ่มเกษตรกรรุ่นใหม่ ให้มีงานทําและได้กลับบ้าน ทั้งนี้ เกษตรกรต้องมีความมุ่งมั่น ตั้งใจจริงในการทําการเกษตร โดยทางกระทรวงฯ และกรมส่งสริมสหกรณ์ได้ดําเนินการสนับสนุนให้สหกรณ์ในพื้นที่ ทําหน้าที่เป็นศูนย์กลางในการส่งเสริมอาชีพการเกษตรที่มั่นคง โดยเป็นพี่เลี้ยงในการดูแลเกษตรกรที่เข้าร่วมโครงการ ทั้งในด้านการถ่ายทอดความรู้การทําเกษตร จัดหาปัจจัยการผลิต บริการเครื่องจักรและเครื่องมืออุปกรณ์ต่าง ๆ สนับสนุนโอกาสในการเข้าถึงแหล่งเงินลงทุน และแนะนําช่องทางการจัดจําหน่ายผลผลิตสู่ตลาด ทั้งนี้ได้สอดคล้องกับนโยบายของรัฐบาล ซึ่งต้องการยกระดับภาคการเกษตร ให้เป็นแหล่งผลิตอาหารที่สําคัญเพื่อการบริโภคของคนไทยทั้งประเทศและก้าวสู่การเป็นครัวโลก จึงจําเป็นต้องสร้างเกษตรกรรุ่นใหม่ โดยสร้างแรงจูงใจให้กลับมาทําอาชีพเกษตรกรเพิ่มมากขึ้นโดยนํานวัตกรรมและเทคโนโลยีสมัยใหม่มาใช้การผลิตและบริหารจัดการพื้นที่การเกษตร เพื่อพัฒนาผลผลิตให้มีคุณภาพ และสอดคล้องกับความต้องการของตลาด
ด้านนายพิเชษฐ์ วิริยะพาหะ อธิบดีกรมส่งเสริมสหกรณ์ เปิดเผยว่า โครงการดังกล่าวเปิดรับสมัครตั้งแต่วันที่      1 – 31 มกราคม 2563 ขณะนี้มีผู้สนใจเข้าร่วมโครงการประมาณ 5,000 คน หรือวันละไม่ต่ํากว่า 400 คน อายุระหว่าง30-39 ปี จบการศึกษาระดับปริญญาตรี และปริญาโท ซึ่งส่วนใหญ่เป็นพนักงานบริษัทที่มีความต้องการกลับไปทําเกษตรกรรมในภาคอิสาน และภาคเหนือ โดยกําหนดคุณสมบัติผู้สมัครเข้าร่วมโครงการคือ มีอายุไม่เกิน 50 ปี มีที่ดินเป็นของตนเองหรือสามารถเช่าที่ดิน เพื่อประกอบอาชีพเกษตรกรได้ ในกรณีไม่มีที่ดินเป็นของตนเอง กรมฯ จะจัดสรรที่ดินในเขตนิคมสหกรณ์ ซึ่งมีอยู่ 17 แห่ง พื้นที่กว่า 639 ไร่ ซึ่งสามารถเข้าไปใช้ประโยชน์ในลักษณะการทําเกษตรแบบแปลงรวม โดยกรมฯ จะประสานงานหน่วยต่าง ๆ ในการทําเกษตร ทั้งการปลูกพืชผัก เลี้ยงปลา และทําปศุสัตว์ โดยผู้ที่สนใจสามารถกรอกใบสมัครผ่าน QR Code ทางเว็บไซต์กรมส่งเสริมสหกรณ์ www.cpd.go.thสอบถามรายละเอียด โทร 02 281 3292 หรือที่สํานักงานสหกรณ์จังหวัดทั่วประเทศ และจะประกาศผู้ที่ได้รับการคัดเลือกเข้าร่วมโครงการ ในวันที่ 2 มีนาคม 2563 นี้
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงเกษตรฯ จัดยิ่งใหญ่ “โครงการคลินิกเกษตรเคลื่อนที่เฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว”
วันศุกร์ที่ 2 สิงหาคม 2562
กระทรวงเกษตรฯ จัดยิ่งใหญ่ “โครงการคลินิกเกษตรเคลื่อนที่เฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว”
กระทรวงเกษตรฯ จัดยิ่งใหญ่ “โครงการคลินิกเกษตรเคลื่อนที่เฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว” มุ่งเน้นให้เป็นจุดบริการด้านเกษตรแก่เกษตรกรทั่วประเทศ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวภายหลังเป็นประธานพิธีเปิด โครงการคลินิกเกษตรเคลื่อนที่เฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว ณ จังหวัดประจวบคีรีขันธ์ ว่า โครงการคลินิกเกษตรเคลื่อนที่ฯ เป็นโครงการที่จัดต่อเนื่องกว่า 17 ปี เริ่มต้นเป็นครั้งแรกเมื่อ พ.ศ. 2545 เมื่อครั้งพระบาทสมเด็จพระวชิรเกล้าเจ้าอยู่หัวทรงดํารงพระอิสริยยศสมเด็จพระบรมโอรสาธิราชฯ สยามมกุฏราชกุมาร ในวโรกาสทรงมีพระชนมายุ 50 พรรษา กระทรวงเกษตรและสหกรณ์ ได้ขอพระราชานุญาตจัดทําโครงการคลินิกเกษตรเคลื่อนที่กราบบังคมทูลถวาย โดยทรงรับโครงการดังกล่าวไว้ในพระราชานุเคราะห์ และทรงพระราชทานพระราชานุญาตอัญเชิญพระนามาภิไธยย่อไว้ในเครื่องหมายตราสัญลักษณ์โครงการ
"โครงการคลินิกเกษตรเคลื่อนที่ฯ มีวัตถุประสงค์เพื่อให้บริการแก่เกษตรกรในการแก้ไขปัญหาการผลิตด้านการเกษตรได้อย่างรวดเร็ว ทั่วถึง และสอดคล้องกับความต้องการของเกษตรกร ซึ่งมีการบูรณาการความร่วมมือกันระหว่างหน่วยงานวิชาการ หน่วยส่งเสริมและหน่วยงานที่เกี่ยวข้อง ร่วมพัฒนาฟื้นฟูเกษตรกรให้สามารถทําการผลิตทางการเกษตรได้อย่างมีประสิทธิภาพและยั่งยืน โดยเป็นการปฏิบัติงานเชิงรุกที่ทําให้เกษตรกรในพื้นที่เป้าหมายที่มีปัญหาให้ได้รับบริการทางการเกษตร เช่น การวิเคราะห์ดิน การวินิจฉัยโรคพืช โรคสัตว์ รวมทั้งการถ่ายทอดเทคโนโลยีและการฝึกอบรมความรู้ทางการเกษตรเสริมเพิ่มเติมควบคู่ไปด้วย" รัฐมนตรีเกษตรฯ กล่าว
เนื่องในโอกาสมหามงคลนี้ กระทรวงเกษตรและสหกรณ์ได้จัดทําโครงการคลินิกเกษตรเคลื่อนที่เฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว โดยกําหนดจัดงานพร้อมกันทุกจังหวัดทั่วประเทศ ระหว่างวันที่ 28 กรกฎาคม - 3 สิงหาคม 2562 กิจกรรมภายในงานประกอบด้วย การลงนามถวายพระพร นิทรรศการเฉลิมพระเกียรติ การฝึกอบรมอาชีพด้านการเกษตร และการให้บริการคลินิกเกษตรเคลื่อนที่ ทั้งนี้คาดว่าจะมีเกษตรกรเข้าร่วมกิจกรรมไม่น้อยกว่า 400 คน สําหรับเกษตรกรที่จะเข้าร่วมโครงการฯ จะต้องเตรียมบัตรประจําตัวประชาชน การเก็บตัวอย่างพืช ดิน สัตว์ และน้ํา ที่มีปัญหามารับบริการอย่างถูกต้อง ซึ่งเกษตรกรผู้สนใจสามารถนําบัตรประจําตัวประชาชนมายื่นขอรับบริการต่อเจ้าหน้าที่ที่
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรีตรวจเยี่ยมชมวิถีชีวิตการทอผ้าไหมแพรวากาฬสินธุ์
วันพุธที่ 13 ธันวาคม 2560
นายกรัฐมนตรีนําคณะรัฐมนตรีตรวจเยี่ยมชมวิถีชีวิตการทอผ้าไหมแพรวากาฬสินธุ์
นายกรัฐมนตรีนําคณะรัฐมนตรีตรวจเยี่ยมชมวิถีชีวิตการทอผ้าไหมแพรวากาฬสินธุ์ ณ ศูนย์วัฒนธรรมภูไท ตําบลบ้านโพน อําเภอคําม่วง จังหวัดกาฬสินธุ์
วันนี้ (13 ธันวาคม 2560 ) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมลงพื้นที่เยี่ยมชมวิถีชีวิตการทอผ้าไหมแพรวากาฬสินธุ์ โดยมีพลเอกประยุทธ์ จันทร์โอชา นายกรัฐมนตรี เป็นหัวหน้าคณะตรวจเยี่ยมฯ ณ ศูนย์วัฒนธรรมภูไท ตําบลบ้านโพน อําเภอคําม่วง จังหวัดกาฬสินธุ์
รัฐบาลไทย-ข่าวทำเนียบรัฐบาล-รัฐยืนยันโทษปรับใบขับขี่ 5 หมื่น ยังไม่ได้บังคับใช้ ย้ำอยู่ระหว่างการพิจารณา
วันพฤหัสบดีที่ 23 สิงหาคม 2561
รัฐยืนยันโทษปรับใบขับขี่ 5 หมื่น ยังไม่ได้บังคับใช้ ย้ําอยู่ระหว่างการพิจารณา
--
กระแสข่าวเรื่องการปรับแก้กฎหมายขนส่งทางบก โดยเพิ่มโทษผู้ขับขี่ที่ไม่มีใบอนุญาตขับขี่ เป็นปรับสูงสุด 50,000 บาท เป็นที่วิพากษ์วิจารณ์กันอย่างมาก
ล่าสุด กรมการขนส่งทางบกและตํารวจออกมาประสานเสียงชี้แจง ว่า ขณะนี้ยังไม่ได้ดําเนินการหรือมีผลบังคับใช้ใด ๆ ข่าวที่ออกมาเป็นเพียงแนวคิดหรือข้อเสนอการปรับแก้กฎหมาย โดยจะต้องเสนอที่ประชุมคณะรัฐมนตรี และสภานิติบัญญัติแห่งชาติพิจารณาอีกครั้ง ซึ่งมีอีกหลายขั้นตอน
จึงไม่อยากให้สังคมเกิดความเข้าใจผิดและนําไปวิพากษ์วิจารณ์กันจนเกิดความเสียหาย เพราะจริง ๆ แล้วเรื่องการใช้รถใช้ถนนเป็นสิ่งที่ทุกคนต้องรับผิดชอบร่วมกัน ที่ผ่านมาแม้จะมีกฎหมายบังคับอยู่ แต่ก็ยังเกิดการบาดเจ็บสูญเสียจากอุบัติเหตุ ปัญหาการขโมยรถ การใช้รถที่ไม่มีทะเบียนก่ออาชญากรรม ฯลฯ เลยต้องปรับปรุงกฎหมายให้ทันสมัยและสอดคล้องกับสถานการณ์ที่เปลี่ยนแปลงไป
ขณะนี้คณะกรรมการด้านการจราจรและขนส่ง และหน่วยงานที่รับผิดชอบกําลังปรับปรุงร่าง พ.ร.บ.การขนส่งทางบก พ.ศ. .... โดยรวมกฎหมาย 2 ฉบับเข้าด้วยกัน คือ พ.ร.บ.รถยนต์ พ.ศ. 2522 และ พ.ร.บ. การขนส่งทางบก พ.ศ. 2522 เพื่อเพิ่มประสิทธิภาพการควบคุมและกํากับการใช้รถ พฤติกรรมของผู้ขับขี่ และบทลงโทษหากผู้ขับขี่กระทําผิด มุ่งเน้นสร้างความตระหนักในการปฏิบัติตามกฏหมาย และลดการบาดเจ็บสูญเสียจากอุบัติเหตุทางถนน
อันที่จริงการเพิ่มความเข้มข้นในการบังคับใช้กฎหมายเป็นเพียงเครื่องมือหนึ่งเท่านั้น แต่สิ่งที่สําคัญที่สุด คือ ผู้ขับขี่จะต้องมีจิตสํานึก และตระหนักถึงความปลอดภัยทั้งต่อตนเองและผู้อื่น โดยนําไปปฏิบัติอย่างจริงจัง
นอกจากนี้ ยังมีข่าวล่าสุดจากที่ประชุม ครม. ซึ่งได้อนุมัติหลักการร่างกฎกระทรวงกําหนดหลักเกณฑ์ วิธีการ และเงื่อนไขในการขอและการออกใบอนุญาตขับรถ และการขอต่ออายุและการอนุญาตให้ต่ออายุใบอนุญาตขับรถ พ.ศ. ....( หรือเรียกง่าย ๆ ว่ากฎหมายใบขับขี่)
วัตถุประสงค์ก็เพื่อให้สามารถคัดกรองบุคคลในการ ขับขี่รถ ซึ่งจะช่วยลดอุบัติเหตุบนท้องถนนสร้างความปลอดภัยให้กับผู้ขับขี่ และผู้ใช้ถนนไม่ให้เกิดการบาดเจ็บหรือสูญเสียชีวิตและทรัพย์สิน สอดคล้องกับสถานการณ์ ที่เปลี่ยนแปลงไป โดยมีสาระสําคัญ คือ
1. ใบรับรองแพทย์ ที่จะใช้ประกอบการขอหรือต่อใบอนุญาตขับรถ จะต้อง ระบุว่าผู้ขอไม่มีโรคประจําตัว และไม่มีสภาวะของโรคที่อาจเป็นอันตรายขณะขับรถ เช่น โรคทางด้านจิตใจ อารมณ์ การได้ยิน เป็นต้น
2. การขอต่อใบอนุญาตขับรถทุกกรณีต้องใช้ใบรับรองแพทย์
3. นายทะเบียนมีอํานาจสั่งให้ผู้ขอ ต้องเข้ารับการตรวจและนําใบรับรองแพทย์ มาเป็นหลักฐานประกอบการพิจารณา
4. ผู้ที่จะขับรถจักรยานยนต์ที่มีกําลังสูง (Big Bike) ต้องผ่านการอบรมและทดสอบการขับรถ
5. ห้ามแรงงานต่างด้าว ที่ได้รับอนุญาตให้เข้ามาทํางานในประเทศไทยชั่วคราวเป็นกรณีพิเศษ (กําลังจะถูกส่งกลับประเทศต้นทาง) ขอรับใบอนุญาตขับรถชนิดส่วนบุคคล
หลังจากนี้ จะส่งให้สํานักงานคณะกรรมการกฤษฎีกาตรวจพิจารณา เสร็จสรรพเรียบร้อยก็ประกาศบังคับใช้ได้ต่อไป
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​100 ปีการสาธารณสุขไทย เขตสุขภาพที่ 1
วันอังคารที่ 23 มกราคม 2561
​100 ปีการสาธารณสุขไทย เขตสุขภาพที่ 1
นายแพทย์เจษฎา  โชคดํารงสุข ปลัดกระทรวงสาธารณสุข เยี่ยมชมนิทรรศการส่วนหนึ่งที่นํามาจัดแสดงในงาน 100 ปีการสาธารณสุขไทย ของเขตสุขภาพที่ 1  (เชียงราย น่าน พะเยา แพร่ เชียงใหม่ แม่ฮ่องสอน ลําปาง และลําพูน)
โดยมีบูธที่นําเสนอเรื่องราว การจัดตั้งพิพิธภัณฑ์กลาง จัดแสดงนิทรรศการประวัติศาสตร์และพัฒนาการของสาธารณสุขไทย การจัดตั้งหอจดหมายเหตุสุขภาพไทย รวบรวมเอกสารสําคัญทางประวัติศาสตร์ อุปกรณ์และเครื่องมือทางการแพทย์ สื่อโสตทัศน์ต่างๆ นํามาจัดแสดง ที่โรงพยาบาลนครพิงค์ จ.เชียงใหม่ **************** มกราคม 2561
รัฐบาลไทย-ข่าวทำเนียบรัฐบาล-นักเรียนโรงเรียนวารีเชียงใหม่อินเตอร์เนชั่นแนล คว้ารางวัลที่ 3 จากการประกวดละครวิทยาศาสตร์นานาชาติ ณ ปักกิ่ง ประเทศจีน
วันอังคารที่ 6 สิงหาคม 2562
นักเรียนโรงเรียนวารีเชียงใหม่อินเตอร์เนชั่นแนล คว้ารางวัลที่ 3 จากการประกวดละครวิทยาศาสตร์นานาชาติ ณ ปักกิ่ง ประเทศจีน
อพวช. นําทีมนักเรียนโรงเรียนวารีเชียงใหม่อินเตอร์เนชั่นแนล จ.เชียงใหม่ คว้ารางวัลที่ปักกิ่ง ด้วยละครวิทยาศาสตร์ชุด “เมขลา รามสูร”
เมื่อวันที่ 30 ก.ค. 2562/ องค์การพิพิธภัณฑ์วิทยาศาสตร์แห่งชาติ นําทีมนักเรียนโรงเรียนวารีเชียงใหม่อินเตอร์เนชั่นแนล จ.เชียงใหม่ ชั้นประถมศึกษาปีที่ 5 และ 6 ประกอบด้วย ด.ญ.นภิสรา กลิ่นขจร/ ด.ช.กมล ทาคาฮาคิ/ ด.ญ.พลอยนิตา ธนะพงศ์นิธิศ/ ด.ญ.พิมพ์พิชชา อุตรพงศ์/ ด.ญ.กชพร จิตวิสุทธิ/ และด.ญ.อีว่า พลายิสโนะ/ อาจารย์ที่ปรึกษานางฉวีวรรณ อ้นโสภา ผู้ชนะเลิศจากการประกวดการแสดงละครวิทยาศาสตร์ระดับประเทศประจําปี 2562 ซึ่งจัดโดย อพวช. เข้าร่วมการประกวดละครวิทยาศาสตร์นานาชาติ International Science Drama Competition 2019 ระหว่างวันที่ 24 -25 กรกฏาคม 2562 ณ ปักกิ่ง สาธารณรัฐประชาชนจีน
ผลปรากฎว่าการแสดงละครวิทยาศาสตร์ชุด “เมขลา รามสูร” ของเยาวชนไทยสร้างผลงานประทับใจคณะกรรมการได้รับรางวัลที่ 3 พร้อมทุนการศึกษาและถ้วยเกียรติยศ โดยเนื้อหาละครเป็นการประยุกต์ใช้ความเป็นไทยเข้ากับวิทยาศาสตร์ได้อย่างลงตัว ซึ่งได้ดัดแปลงโครงเรื่องจาก เมขลา รามสูร ที่ว่านางเมขลาถือดวงแก้ววิเศษ ที่มีแสง รามสูรทําให้แก้วเมขลาไม่มีแสง เหล่านางฟ้าจึงมาช่วยกันทําให้แก้วเมขลาเรืองแสงอีกครั้งโดยใช้วิทยาศาสตร์เข้าช่วย
ทั้งนี้ สําหรับผู้สนใจเข้าร่วมประกวดการแสดงละครวิทยาศาสตร์ระดับประเทศ ประจําปี 2563 เพื่อเป็นตัวแทนประเทศไทย เข้าร่วมการประกวดละครวิทยาศาสตร์นานาชาติ International Science Drama Competition 2020 ซึ่งประเทศไทย จัดโดย อพวช. ได้รับเกียรติเป็นเจ้าภาพจัดงาน ในเดือนกรกฎาคม 2563 ณ อพวช คลองห้า ปทุมธานี สอบถามรายละเอียดเพิ่มเติม โทร. 02 577 9999 ต่อ 1450